PolyAgent/wiki_georgian_en_parallel_20231101 huggingface dataset:
კირილე ქუთათელაძე

კირილე ქუთათელაძე (დ. 22 თებერვალი, 1861, ხონი, — გ. 5 აპრილი, 1926, ბიდგოშჩი, პოლონეთი) — ქართველი სამხედრო პირი.
ბიოგრაფია
გენერალ-ლეიტენანტი კირილე პეტრეს ძე ქუთათელაძე დაიბადა 1861 წლის 22 თებერვალს ქუთაისის გუბერნიის სოფელ ხონში, სასულიერო პირის ოჯახში. დაამთავრა მიხეილის ვორონეჟის სამხედრო გიმნაზია (1878) და 1878 წლის 15 ივლისიდან უკვე სამხედრო სამსახურში ჩადგა. განათლების მიღება განაგრძო მიხეილის საარტილერიო სასწავლებელში (1881), რომლის დამთავრების შემდეგ გაიგზავნა კავკასიის გრენადერთა საარტილერიო ბრიგადაში. 1886 წელს კი 1-ლი თანრიგით დაამთავრა სანქტ–პეტერბურგის მიხეილის საარტილერიო აკადემია.
კირილე ქუთათელაძის სამხედრო კარიერა წარმატებით განვითარდა: პოდპორუჩიკი (1881); პორუჩიკი (1884); შტაბს-კაპიტანი (1886); კაპიტანი (1893, წარჩინებისთვის); პოდპოლკოვნიკი (1898); პოლკოვნიკი (1904); გენერალ-მაიორი (1910; წარჩინებისთვის); გენერალ-ლეიტენანტი (1916; წარჩინებისთვის). მონაწილეობდა რუსეთ–იაპონიისა (1904–1905) და პირველ მსოფლიო ომებში.
მეტად ვრცელია კირილე ქუთათელაძის სამსახურებრივი ნუსხაც: თბილისის ქვეით იუნკერთა სასწავლებლის სასწავლო ნაწილის საქმეთა მწარმოებელი; მე-20 საარტილერიო ბრიგადის მე-5 ბატარეის უფროსი (1897-1903); ჩუგუევის სასწავლო საარტილერიო პოლიგონის უფროსის მოვალეობის შემსრულებელი (1903 დან); ვილნოს სამხედრო ოლქის სასწავლო საარტილერიო პოლიგონის უფროსი (1904-1909); მე-6 სარეზერვო საარტილერიო დივიზიონის უფროსი (1909); არტილერიის გენერალური ინსპექტორის დავალებათა შტაბ-ოფიცერი (1909-1910); არტილერიის გენერალური ინსპექტორის განსაკუთრებულ დავალებათა გენერალი (1910-1916); უმაღლესი მთავარსარდლის, არტილერიის საველე ინსპექტორის დავალებათა გენერალი (1916-დან).
1918 წლიდან კირილე ქუთათელაძე ქართულ ჯარშია გენერალ მაიორის (1918) ჩინით. იყო სამხედრო საბჭოს წევრი 1919 წლის 18 ოქტომბრიდან; საქართველოს სამხედრო სამინისტროს საარტილერიო სექციის უფროსი (მასთან შედიოდა არსენალი); ბათუმის ციხე-სიმაგრის კომენდანტი; მსახურობდა გვარდიის შტაბში.
1921 წლიდან კირილე ქუთათელაძე ემიგრაციაში წავიდა. 1922 წლიდან იგი ქართველ ოფიცერთა ჯგუფთან ერთად შევიდა პოლონეთის ჯარში, სადაც მსახურობდა კონტრაქტით. გაიარა გადამზადება საარტილერიო კურსებზე ქვეითი პოლკებისა და არტილერიის მეთაურების საარტილერიო მსროლელ სკოლაში ქ. ტორუნში. 1926 წელს გახდა პოლონეთის არმიის ბრიგადის გენერალი. შემდეგ წლებში იმყოფებოდა ჩრდილოეთ პოლონეთის ქალაქ ბიდგოშჩში.
სულ სამი სამხედროა საქართველოდან — კირილე ქუთათელაძე, ივანე ყაზბეგი და ზაქარია ბაქრაძე, ვინც სამი სახელმწიფოს – რუსეთი, საქართველო, პოლონეთი – გენერალი გახდა.
საბრძოლო დამსახურებისა და სამსახურში წარჩინებისათვის კირილე ქუთათელაძეს მიღებული ჰქონდა შემდეგი ორდენები: წმ. სტანისლავის მე-2 ხარისხის (1900); წმ. ანნას მე-2 ხარისხის (1904); წმ. ვლადიმირის მე-3 ხარისხის (1910); წმ. სტანისლავის 1-ლი ხარისხის (1914); წმ. ანნას 1-ლი ხარისხის (1915); წმ. ვლადიმირის მე-2 ხარისხის (1916).
კირილე ქუთათელაძე გარდაიცვალა 1926 წელს პოლონეთში.
ლიტერატურა
რესურსები ინტერნეტში
სქოლიო
ქართველი გენერლები
რუსეთის იმპერიის გენერლები
ქართველი ემიგრანტები
დაბადებული 1861
გარდაცვლილი 1926
დაბადებული 22 თებერვალი
გიორგი არაბიძე

გიორგი არაბიძე (დ. 4 მარტი, 1998, ვანი) — ახალგაზრდა ქართველი ფეხბურთელი. საქართველოს სხვადასხვა ასაკობრივი ნაკრებების და თურქული ადანასპორის ფეხბურთელი, გამოირჩევა უნიკალური ტექნიკითა და დრიბლინგით.
გიორგი დაიბადა 1998 წლის 4 მარტს საქართველოს ქალაქ ვანში, იგი არის 173სმ-ის სიმაღლის, მისი პირველი ახალგაზრდული გუნდი იყო თბილისის ლოკომოტივი, რომელშიც, 2005-2013 წლებში თამაშობდა, 2013 წელს არაბიძე დააწინაურეს და მთავარ გუნდში გადაიყვანეს, სადაც 2 წელში ჩაატარა 33 ოფიციალური მატჩი და თავის გამოჩენა 21-ჯერ მოახერხა, რაც გუნდის ერთ-ერთი საუკეთესო შედეგი იყო, განსაკუთრებით 16-17 წლის ნახევარმცველის პირობაზე. მალე გიორგი გამოიძახეს საქართველოს U17 ნაკრებში, სადაც უმაღლეს დონეზე გამოვიდა, ჩაატარა რა 10 მატჩი და გაიტანა 6 გოლი, პარალელურად გიორგიმ საქართველოს U16 ნაკრებშიც ჩაატარა ერთი მატჩი და გოლიც გაიტანა.
წარმატებული ასპარეზობების შედეგად გიორგიმ წამყვანი ევროპული გუნდების ყურადღება მიიპყრო, განსაკუთრებით დაინტერესდა უკრაინული შახტარი და მისი მაშინდელი მწვრთნელი მირჩა ლუჩესკუ. 2015 წლიდან არაბიძე შახტარს შეუერთდა და დუბლებში დაიწყო თამაში, პარალელურად ლუჩესკუ გიორგის, 17 წლის ასაკში, მთავარ გუნდთან თამაშის საშუალებას აძლევდა უკრაინის პრემიერ ლიგაში. გიორგიმ განსაკუთრებით კარგად წარმოაჩინა თავი უეფას ახალგაზრდულ ჩემპიონთა ლიგაზე, ტურნირის რეპორტირებისას ევროპელი და უკრაინელი ჟურნალისტები არაბიძეს მოიხსენიებდნენ ეპითეტით, როგორც ახალი მესი ან ქართველი მესი. 2016 წლიდან მირჩა ლუჩესკუმ სანქტ-პეტერბურგის ზენიტი ჩაიბარა, შახტარში კი მის ნაცვლად დანიშნულმა პაულუ ფონსეკამ არაბიძეს უნდობლობა გამოუცხადა, მთავარი გუნდის განაცხადშიც აღარ შეჰყავს და შეკრებაზეც არ წაიყვანა.
სანაკრებო კარიერა
ეროვნულ ნაკრებში მისი დებიუტი შედგა 2017 წლის 24 მარტს სერბეთის წინააღმდეგ. იგი შეცვლაზე შევიდა ოთარ კაკაბაძის ნაცვლად. პირველი გოლი გაიტანა 2017 წლის 28 მარტს ლატვიელთა კარში. იმავე წლის 7 ივნისს არაბიძემ დუბლი შეასრულა სენტ-კიტსის და ნევისის ნაკრებთან თამაშის დროს.
რესურსები ინტერნეტში
გიორგი არაბიძე — პროფილი Soccerway-ზე
გიორგი არაბიძე — UEFA
სქოლიო
ქართველი ფეხბურთელები
დაბადებული 1998
ვანში დაბადებულები
დაბადებული 4 მარტი
საქართველოს ნაკრების ფეხბურთელები
თბილისის ლოკომოტივის ფეხბურთელები
დონეცკის შახტარის ფეხბურთელები
უკრაინის საფეხბურთო პრემიერლიგის ფეხბურთელები
პორტუგალიის პრიმეირა ლიგის ფეხბურთელები
ფუნშალის ნასიონალის ფეხბურთელები
ეროვნული ლიგის ფეხბურთელები
Lasioglossum pavonotum

Lasioglossum pavonotum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1925 წელს.
იხილეთ აგრეთვე
Lasioglossum-ის სახეობების სია
სქოლიო
pavonotum
Dalasýsla

Dalasýsla was one of the pre-1988 traditional Counties of Iceland, located in the Western Region of the country. Its only town is Búðardalur.
The county had a rich history dating back to the first settlers of Iceland. Leif Erikson grew up in Dalasýsla in the 10th century, and Árni Magnússon, scholar and collector of manuscripts, was born at Kvennabrekka in Dalasýsla in 1663.
The poet, historian, and politician Snorri Sturluson was born at the farm of . Painter Helgi Fríðjónsson was born in Búðardalur on March 7, 1953.
External links
Counties of Iceland
Western Region (Iceland)
ოთარ შენგელია (V მოწვევა)

ოთარ შენგელია (V მოწვევა)
ოთარ შენგელია (დ. 18 იანვარი, 1947) — ქართველი ექიმი.
დაამთავრა თბილისის სახელმწიფო სამედიცინო ინსტიტუტი. 2004 წლის 5 თებერვლიდან 22 აპრილამდე იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “.
რესურსები ინტერნეტში
დაბადებული 18 იანვარი
დაბადებული 1947
ქართველი ექიმები
საქართველოს V მოწვევის პარლამენტის წევრები
თბილისის სახელმწიფო სამედიცინო ინსტიტუტის კურსდამთავრებულები
Lasioglossum pacatum

Lasioglossum pacatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1924 წელს.
იხილეთ აგრეთვე
Lasioglossum-ის სახეობების სია
სქოლიო
pacatum
ისლამოვო (ბაიმაკის რაიონი)

ისლამოვო (ბაიმაკის რაიონი)
ისლამოვო — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 4 ადამიანი. რაიონულ ცენტრ ბაიმაკიდან დაშორებულია 38 კილომეტრით. უახლოესი რკინიგზის სადგურია სიბაი, რომელიც დაშორებულია 79 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (100 %).
რესურსები ინტერნეტში
Совет муниципальных образований Республики Башкортостан.
სქოლიო
ბაიმაკის რაიონის სოფლები
კონსტანტინა კუნევა

კონსტანტინა კუნევა (დ. 28 სექტემბერი, 1964), ასევე ცნობილია, როგორც კოსტადინკა კუნევა — ბულგარელი იმიგრანტი საბერძნეთში, ვაჭრობის უნიონისტი და პროფესიული ვაჟრობის კავშირის თავმჯდომარე. 2014 წლის ევროპის საპარლამენტო არჩევნებში აირჩიეს პარლამენტის წევრად.
თავდასხმა და რეაქციები
კუნევა მუშაობდა დამლაგებლად ოიკომეტის კომპანიაში. 2008 წლის 22 დეკემბერს მას დათვს დაესხნენს და იძულებით გადააყლაპეს გოგირდმჟავა, რის შედეგადაც კუვეამ დაკარგა მხედველობა ერთ თვალში და გადაიტანა შიდა ორგანოების დაზიანება. სწორედ ამან გამოიწვია ბერძნების გამოსვლა ქუჩებში და შეტაკება პოლიციასთან.
საპროტესტო აქციები, სადაც კოსტადინკას მხარდამჭერები მიმართვდნენ მას ლოზუნგით შენ არ ხარ მარტო", 2009 წლის 22 იანვრამდე გაგრძელდა, როდესაც საბერძნეთის სპეცრაზმმა ცრემლსადენი გაზით დაშალა 3 000 მომიტინგე.ცრემლსადენი გაზი
თავდასხმა დახასიათდა, როგორც ყველაზე საშინელ ფიზიკურ შეურაცხყოფად ბერძენ ვაჭრობის უნიონისტზე ბოლო 50 წლის განმავლობაში.
განათლება
კუნევამ დაამთავრა ველიკო ტარნოვოს წმ. კირილესა და წმ. მეთოდეს უნივერსიტეტი ისტორიის დიპლომით.
პოლიტიკა
2014 წლის 25 მაისს გამართულ ევროპის საპარლამენტო არჩევნებში აირჩიეს პარლამენტის წევრად მემარცხენე პარტია სირიზადან
სქოლიო
რესურსები ინტერნეტში
კონსტანტინა კუნევას პირადი პროფილი ევროპის პარლამენტის წევრთა მონაცემთა ბაზაში.
ბულგარელი პოლიტიკოსები
ბერძენი პოლიტიკოსები
დაბადებული 1964
დაბადებული 28 სექტემბერი
წყალტუბოს მუნიციპალიტეტის გერბი

წყალტუბოს მუნიციპალიტეტის გერბი — წყალტუბოს მუნიციპალიტეტის სახელმწიფო სიმბოლო დროშასთან ერთად. მიღებულია წყალტუბოს მუნიციპალიტეტის საკრებულოს მიერ.
აღწერილობა
გერბის ფარი გაკვეთილია და გადაკვეთილი, იყოფა ოთხ ნაწილად.
I ნაწილი — მწვანე ველზე ექვს-კოშკიანი ქონგურებიანი ოქროს ციხე-სიმაგრე, რომელზეც აღმართულია ოქროს ტარიანი ვერცხლის ხორუგვი. ხორუგვზე გამოსახულია მეფე თამარის მეწამული ხელრთვა.
II და III ნაწილი — ლაჟვარდის ველზე ვერცხლის შადრევანი ოქროს სამი წყაროთი.
IV ნაწილი — მწვანე ველზე ოქროს დინოზავრი.
გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.
ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავად ჩაწერილია დევიზი — „წყალტუბო“.
რესურსები ინტერნეტში
წყალტუბოს მუნიციპალიტეტის გერბი და დროშა
საქართველოს მუნიციპალური გერბები
წყალტუბოს მუნიციპალიტეტი
შინდისის ბრძოლის მემორიალური შენობები

შინდისის ბრძოლის მემორიალური შენობები — არქიტექტურული ძეგლი გორის მუნიციპალიტეტის, სოფელ შინდისში. მემორიალი შეიქმნა 2008 წლის რუსეთ-საქართველოს ომის შინდისთან მომხდარი ბრძოლის ადგილზე. ამ ადგილზე ქართველ მებრძოლთა მცირე რაზმმა დიდი წინააღმდეგობა გაუწია რუსეთის სამხედრო შენაერთებს. ბრძოლის დროს დაიღუპა 17 ჯარისკაცი. მემორიალური შენობები თარიღდება 1949-2019 წლებით. მემორიალი მოიცავს რკინიგზის სადგურს, პლატფორმას, სადგურის სამართავ პუნქტს, სადაც ქართველი ჯარისკაცები იყვნენ ჩასაფრებულები. ცხინვალი-გორის რკინიგზის სადგური აშენდა გასული საუკუნის 50-იან წლებში. ორსართულიან შენობაში განთავსებული იყო სალარო, მოსაცდელი დარბაზი, სამეურნეო დანიშნულების სათავსები. მეორე შენობა, სადგურის სამართავი პუნქტი, აშენდა XX საუკუნის 70-იან წლებში, რომელიც მოიცავდა რადიოსადგურს, სადგურის ოპერატორების და სხვა სპეციალისტების სათავსებს. ქართულ-ოსური კონფლიქტის დროს 90-იან წლებში რკინიგზამ ფუნქციონირება შეწყვიტა. ამ პერიოდში შენობები გაიძარცვა.
რესურსები ინტერნეტში
გორის მუნიციპალიტეტის არქიტექტურული ძეგლები
Crassispira coracina

Crassispira coracina is a species of sea snail, a marine gastropod mollusk in the family Pseudomelatomidae.
Description
The length of the shell attains 13 mm.
Distribution
This species occurs in the Pacific Ocean from Panama to Ecuador
References
McLean, J.H. & Poorman, R. (1971) New species of tropical Eastern Pacific Turridae. The Veliger, 14, 89–113
External links
Biolib.cz: Crassispira coracina
Tucker, J.K. 2004 Catalog of recent and fossil turrids (Mollusca: Gastropoda). Zootaxa 682:1–1295
James H. McLean & Roy Poorman, A Revised Classification of the Family Turridae, with the Proposal of New Subfamilies, Genera, and Subgenera from the Eastern Pacific; The Veliger vol. 14, 1971
coracina
Gastropods described in 1971
Formica podzolica

Formica podzolica is a species of ant in the family Formicidae.
References
Further reading
External links
podzolica
Articles created by Qbugbot
Insects described in 1973
ხორხელის ღვთისმშობლის ეკლესია

ხორხელის ღვთისმშობლის ეკლესია — ეკლესია ახმეტის მუნიციპალიტეტის სოფელ ხორხელში, დგას სოფლის განაპირას, დასავლეთით, მდინარე ხოდაშნისხევის მარჯვენა ნაპირზე. განეკუთვნება გვიანდელ შუა საუკუნეებს.
ეკლესია დარბაზულია (10,2 X 5,4 მ), ნაგებია რიყის ქვით. მოგვიანებით შეუკეთებიათ. აღდგენილი ნაწილები ძირითადად აგურითაა ნაშენი. კედლები შიგნით და გარეთ შელესილი და შეთეთრებულია. ეკლესიაში შესასვლელი სამხრეთიდან და დასავლეთიდანაა. ორივე კარი შიგნით სწორკუთხაა. დასავლეთის კარი გარედან თაღოვანია, ხოლო სამხრეთისა მოზრდილი ზომის ქვითაა გადახურული (გვიანდელია). აღმოსავლეთით ნახევარწრიული აფსიდაა, რომლის ღერძზე ბრტყლად გადახურული სარკმელია, სარკმლის ორივე მხარეს - თითო სწორკუთხა ნიში. საკურთხეველი გადახურულია ამორფული ფორმის სხმული კონქით (გვიანდელია). აბსიდის მხრების ხაზიდან რამდენადმე წინ წამოწეულ აგურის კანკელს (გვიანდელია) ორი თაღოვანი გასასვლელი აქვს. დარბაზის გრძივ კედლებსა და დასავლეთ კედელში თითო სწორკუთხა სარკმელია. ჩრდილოეთ კედელში გაჭრილი შესასვლელი მოგვიანებით ამოუშენებიათ და ნიშად გადაუკეთებიათ. მოგვიანებით ეკლესიისთვის სამხრეთიდან გეგმით თითქმის კვადრატული (5,4 X 5,1 მ), ორსართულიანი სამრეკლო მიუდგამთ (შემორჩენილია პირველი სართული და მეორე სართულის სამხრეთ კედლის მცირე ნაწილი). სამრეკლოს ქვედა სართული კარიბჭეა და ოთხივე მხარეს გახსნილია რიყის ქვით ნაგებ სწორკუთხა ბურჯებზე დაყრდნობილი, აგურით ნაწყობი ფართო და მაღალი შეისრული თაღებით. კარიბჭეს შიგნით დადაბლებული პროპორციების კამარა ხურავს, რომლის მრუდხაზოვან საფუძველზე გადასასვლელად გამოყენებულია კუთხეებში მოწყობილი აფრისმაგვარი ელემენტები. ეკლესიის ლავგარდანი აგურისაა, შედგება ჩვეულებრივად და კუთხურად დალაგებული აგურის ორი რიგისგან. შენობა გადახურულია კრამიტით.
ლიტერატურა
ახმეტის მუნიციპალიტეტის ტაძრები
ჰარისონი (უისკონსინის ქალაქი)

ჰარისონი (უისკონსინის ქალაქი)
ჰარისონი — ქალაქი აშშ-ში, უისკონსინის შტატში. შედის კალუმეტის ოლქის შემადგენლობაში. 2012 წლის აღწერის მონაცემებით, ქალაქის მოსახლეობა 3 471 ადამიანს შეადგენდა. ფართობი 153.9 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 153.9 კმ²-ს შეადგენდა. აქედან ხმელეთს 86,8 კმ², წყალს კი 67,1 კმ² უჭირავს.
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
ოფიციალური საიტი
სქოლიო
კალუმეტის ოლქის ქალაქები
Yessongs

Yessongs — ინგლისური პროგრესული როკ-ჯგუფ Yes-ის საკონცერტო ალბომი. იგი გამოვიდა 1973 წლის 18 მაისს. ალბომში შეტანილია ჯგუფის 1972 წლის საკონცერტო ჩანაწერები.
ეს არის Yes-ის უკანასკნელი ჩანაწერი დრამერ ბილ ბრუფორდის მონაწილეობით (იგი ორ სიმღერაში უკრავს).
Yessongs, ფილმი 1972 წლის 15 დეკემბერს Rainbow Theatre-ში ჩატარებული კონცერტით გამოვიდა 1975 წელს.
სიმღერების სია
დისკი 1
დისკი 2
დისკი 3
იხილეთ აგრეთვე
Yessongs (ფილმი)
რესურსები ინტერნეტში
ინფორმაცია საიტზე Discogs
სქოლიო
1973 წლის ალბომები
Yes-ის საკონცერტო ალბომები
Atlantic Records-ის ალბომები
ალბომები ედი ოფორდის პროდიუსერობით
ალბომები როჯერ დინის გარეკანის დიზაინით
კაიანზის პროვინცია

კაიანზის პროვინცია
კაიანზას პროვინცია — ბურუნდის 17-დან ერთ-ერთი პროვინცია. მდებარეობს ქვეყნის ჩრდილოეთით. ფართობი — 1233 კმ², მოსახლეობა — 585 412 ადამიანი.
ადმინისტრაციული ცენტრი — ქალაქი კაიანზა.
გეოგრაფია
ჩრდილო-აღმოსავლეთით ესაზღვრება ნგოზის პროვინციას, სამხრეთ-აღმოსავლეთით — გიტეგას პროვინციას, სამხრეთით — მურამვიის პროვინციას, დასავლეთით — ბუბანზას პროვინციას და ჩიბიტოკეს პროვინციას, ჩრდილოეთით გადის სახელმწიფო საზღვარი რუანდასთან.
ადმინისტრაციული დაყოფა
კაიანზას პროვინცია იყოფა 9 კომუნად:
Butaganzwa
Gahombo
Gatara
Kabarore
Kayanza
Matongo
Muhanga
Muruta
Rango
სქოლიო
ბურუნდი
ბურუნდის პროვინციები
მრევლის სისხლი

მრევლის სისხლი
„მრევლის სისხლი“ — ტერი გუდკაინდის რომანი ეპიკური ფენტეზის ჟანრში. ციკლ „ჭეშმარიტების მახვილის“ მესამე წიგნი.
ჯადოქრის მესამე წესი
ჯადოქრის მესამე წესი მდგომარეობს შემდეგში:
ვნება აკონტროლებს გონებას, უკეთესობისკენ ან უარესობისკენ.
წიგნის მნიშვნელოვანი პერსონაჟები
რიჩარდ რალი
კალან ამნელი
ზედიკუს ზულ ზორანდერი
და ვერნა
ანელინა ალდურენი
ედი
კარა
ბერდინა
რაინა
გრატჩი
უორენი
ნათან რალი
იმპერატორი ჯეგანი
და არმინია
და ტოვი
და ულიცია
და მერისა
ნიკი
ტობიას ბროგანი
ლუნეტა ბროგანი
გალტერო
რესურსები ინტერნეტში
ტერი გუდკაინდის ოფიციალური საიტი
ჭეშმარიტების მახვილის ვიკი
სქოლიო
ამერიკული რომანები
ჭეშმარიტების მახვილი
ფენტეზი რომანები
1996 წლის რომანები
ზედა ბზუბზუ

ზედა ბზუბზუ — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, მახუნცეთის თემში (სოფლები: ზედა ბზუბზუ, ზედა მახუნცეთი, ზუნდაგი, მილისი, ნამლისევი, უჩხითი, ქვედა ბზუბზუ, ქვედა მახუნცეთი, ქოსოფელი). მდებარეობს მდინარე აჭარისწყლის მარცხენა მხარეს, ზღვის დონიდან 320 მ სიმაღლეზე, დაბა ქედიდან დაშორებულია 15 კილომეტრით, მახუნცეთიდან 2 კმ. საბჭოთა პერიოდში განვითარებული იყო მეთამბაქოეობა. 2014 წლის აღწერის მონაცემებით სოფელში ცხოვრობს 306 კაცი.
დემოგრაფია
იხილეთ აგრეთვე
ზედა ბზუბზუს ჯამე
ლიტერატურა
სქოლიო
ქედის მუნიციპალიტეტის სოფლები
ბაშილის უღელტეხილი

ბაშილის უღელტეხილი
ბაშილი — უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს მწვერვალ ბაშილიდან სამხრეთისაკენ მიმართულ შტოქედზე. სიმაღლე 3442 მ. აკავშირებს ლეხზირისა და ტვიბერის მყინვართა აუზებს. ბაშილის უღელტეხილი აგებულია ქვედა პალეოზოური გრანიტოიდებით.
ლიტერატურა
სამეგრელო-ზემო სვანეთის მხარის უღელტეხილები
სვანეთის კავკასიონის უღელტეხილები
სიაბლი

სიაბლი — სოფელი აზერბაიჯანში, ლენქორანის რეგიონის ლენქორანის რაიონში. მოსახლეობის რაოდენობა — 334 კაცი.
რესურსები ინტერნეტში
ლენქორანის რაიონის სოფლები
Sofulu

Sofulu may refer to:
Sofulu, Agdam, Azerbaijan
Sofulu, Jabrayil, Azerbaijan
Sofulu, Qazakh, an enclave-village of Azerbaijan, occupied by Armenia since 1992
Soufli, a city in Greece, whose Turkish name is Sofulu
ბერეზანკის რაიონი

ბერეზანკის რაიონი — რაიონი უკრაინაში, მიკოლაივის ოლქში. მისი ფართობია 1 378 კმ². 2015 წლის აღწერის მონაცემებით რაიონის მოსახლეობა 23 728 ადამიანს შეადგენდა, ხოლო სიმჭიდროვე 17 კაცს კმ²-ზე. ბერეზანკის რაიონის ადმინისტრაციული ცენტრია ქალაქი ბერეზანკა.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
მიკოლაივის ოლქის რაიონები
ბარძრაშენი (შირაკი)

ბარძრაშენი (შირაკი)
ბარძრაშენი — სოფელი სომხეთში, შირაკის პროვინციაში. მდებარეობს ზღვის დონიდან 1700 მეტრზე. 2001 წლის მონაცემებით, მოსახლეობა 64 ადამიანს შეადგენდა.
რესურსები ინტერნეტში
სომხეთის დასახლებული პუნქტების ლექსიკონი
სომხეთის მოსახლეობის 2001 წლის აღწერის მონაცემები
შირაკის პროვინციის სოფლები
შპიცბერგენი და იან-მაიენი

შპიცბერგენი და იან-მაიენი — სტატისტიკური ტერმინი, რომელიც ეხება ორ ნორვეგიულ ტერიტორიას, ისინი მდებარეობს არქიკულ ოკეანეში:
შპიცბერგენის სახელი წარმოდგება ამავე სახელწოდების, არქიპელაგის უდიდესი კუნძულისგან.
იან-მაიენის კუნძულს სამხრეთიდან ესაზღვრება ატლანტის ოკეანე. სამხრეთით მდებარეობს აგრეთვე ისლანდია, ხოლო დასავლეთით არის გრენლანდია.
ეს კუნძულები დაჯგუფებულია ISO 3166-1-ის კოდის ქვეშ "SJ".
ეს ორი ტერიტორია გეოგრაფიულად ევროპაში მდებარეობს, თუმცა იან მაიენი თავისი მდებარეობით გარკვეულწილად ამერიკასაც ეკუთვნის.
ლიტერატურა
ნორვეგიის კუნძულები
შპიცბერგენი
იან-მაიენი
აბსცესი

აბსცესი — შემოსაზღვრული, ჩირქოვანი, ანთების შედეგად წარმოშობილი, გრანულაციური ქსოვილით ამოფენილი ჩირქით სავსე პათოლოგიური ღრუ.
აბსცესის მიზეზად სახელდება ჩირქმბადი მიკრობების (სტაფილოკოკები, სტრეპტოკოკები) ქსოვილებში შეჭრა და ზოგიერთი ქიმიური ნივთიერებების (სკიპიდარი, ნავთი) მოხვედრა.
დახასიათება
აბსცესი შეიძლება იყოს ზედაპირული, ღრმა, მოუმწიფებელი (ცივი), მომწიფებული (ცხელი), მეტასტაზური, ჩამოწრეტილი და სხვა.
ზედაპირული აბსცესი – იოლად მიმდინარეობს, ადვილად გამოიცნობა, იშვიათად რთულდება, ხშირად გარეთ იხსნება.
ღრმა აბსცესი – მძიმედ მიმდინარეობს, ძნელად გამოიცნობა, ხშირად რთულდება.
მწვავე აბსცესი – ამ დროს კარგადაა გამოხატული ანთების ნიშნები. დროთა განმავლობაში განიცდის მომწიფებას.
ცივი აბსცესი – ქრონიკული მიმდინარეობით ხასიათდება, ნელ–ნელა ხდება მისი მომწიფება. ამდროს ანთების ძირითადი ნიშნები სუსტადაა გამოხატული, ადგილობრივი ტემპერატურის მომატება და ტკივილი უმნიშვნელოა, აბსცესი ფორმდება ჰიპერალერგიული რეაქციის ფონზე, ფერხდება გრანულაციური ბარიერის წარმოშობა.
ცივი აბსცესის სახეა ჩამოწრეტილი ფორმა. ის არსებული აბსცესიდან წარმოიშობა სხეულის დაშორებულ უბნებში ჩირქის ჩამოდინებით.
ლიტერატურა
ზოგადი ქირურგია
დაავადებები
ანთებები
ვასილ გოგუა

ვასილ გოგუა
ვასილ ბარნაბის ძე გოგუა (დ. 18 თებერვალი, 1908, სოფ. ჯურუყვეთი, ახლანდ. ლანჩხუთის მუნიციპალიტეტი — გ. 25 მაისი, 1967, თბილისი) — საქართველოს სსრ უმაღლესი საბჭოს პრეზიდიუმის თავმჯდომარე (1948-1952). საქართველოს დამსახურებული ინჟინერი.
ბიოგრაფია
1932 წელს დაამთავრა საქართველოს სამთო-საინჟინრო ინსტიტუტი. 1932-1936 წლებში მუშაობდა ზაჰესის მე-2 და ტყვარჩელის თბოელექტროსადგურების მშენებლობებზე, 1948 წლის 26 მარტამდე საქართველოს სსრ-ის უმაღლესი საბჭოს თავმჯდომარე, 1948-1952 წლებში საქართველოს სსრ-ის უმაღლესი საბჭოს პრეზიდიუმის თავმჯდომარე. 1936-1967 წლებში — სხვადასხვა საპასუხისმგებლო პარტიულ და სამეურნეო თანამდებობაზე. იყო სსრკ II–III მოწვევის უმაღლესი საბჭოს დეპუტატი. მიღებული აქვს სახელმწიფო ჯილდოები.
ლიტერატურა
რესურსები ინტერნეტში
დაბადებული 18 თებერვალი
დაბადებული 1908
გარდაცვლილი 25 მაისი
გარდაცვლილი 1967
ვასილ
სსრკ-ის II მოწვევის უმაღლესი საბჭოს დეპუტატები
სსრკ-ის III მოწვევის უმაღლესი საბჭოს დეპუტატები
საქართველოს სსრ-ის უმაღლესი საბჭოს თავმჯდომარეები
საქართველოს სსრ-ის უმაღლესი საბჭოს პრეზიდიუმის თავმჯდომარეები
საქართველოს სსრ-ის II მოწვევის უმაღლესი საბჭოს დეპუტატები
Pac's Life

Pac's Life — ამერიკელი რეპერ ტუპაკ შაკურის მეათე სტუდიური ალბომი. იგი გამოიცა 2006 წელს, მისი გარდაცვალებიდან 10 წლის შემდეგ. დისკი გამოსცეს ლეიბლებმა Amaru Entertainment და Interscope Records.
კრიტიკოსებმა ალბომს არაერთგვაროვანი შეფასება მისცეს. მათი აზრით, მიუხედავად იმისა, რომ ტუპაკის ვოკალი კვლავ და კვლავ მტკიცედ ჟღერდა, ალბომის მუსიკალური ფონი თანამედროვე პროდიუსერული ნამუშევრის ნიმუში უფრო იყო.
სიმღერების სია
ჩარტები
სქოლიო
ტუპაკ შაკურის ალბომები
2006 წლის ალბომები
გარდაცვალების შემდეგ გამოცემული ალბომები
Interscope Records-ის ალბომები
იდეოლოგია

იდეოლოგია („იდეა“; — „სიტყვა“, „მოძღვრება“) — იდეების, შეხედულებების ერთობლიობა, რომელიც ადამიანების გარკვეულ ჯგუფში (მაგალითად სახელმწიფოში) მიღებულ ნორმად, სახელმძღვანელო იდეებად არის აღიარებული, ან შეიძლება იყოს აღიარებული.
გარკვეული კლასის, პოლიტიკური პარტიის, საზოგადოებრივი ჯგუფის და ა.შ. იდეათა, შეხედულებათა სისტემა, რომელიც ვლინდება საზოგადოებრივი ცნობიერების სხვადასხვა ფორმაში — ფილოსოფიაში, პოლიტიკაში, სამართალში, ხელოვნებაში და ა. შ.
იდეოლოგიის ცნება საფრანგეთის რევოლუციის შემდეგ პერიოდში შეიქმნა. ვინაიდან საფრანგეთის რევოლუციამ ეკლესია სახელმწიფოსაგან გამოყო და უარყო პოლიტიკის რელიგიურ იდეებზე დამყარების ტრადიცია, საჭირო გახდა რელიგია შეცვლილიყო რაღაც სხვა მოძღვრებით, რომელიც იმავე ფუნქციას შეასრულებდა, ოღონდ, ახალი დროების შესაფერისად და ორიენტირებული იქნებოდა რაციონალობაზე, მეცნიერებაზე (სიტყვის მეორე ნაწილი — ლოგია — სწორედ ამაზე მიანიშნებს).
შემდგომში სიტყვა „იდეოლოგია“ სხვადასხვა აზრით იხმარებოდა, მაგრამ უპირატესად იგი მაინც სხვადასხვა პოლიტიკური პროგრამის ფილოსოფიური წინამძღვრების ერთობლიობას აღნიშნავს, ანუ მასში ძირითადად იგულისხმება სამი ელემენტი:
გარკვეული ზოგადი წარმოდგენა სამყაროზე, რეალობაზე (არსებითად, ცხადია, სოციალურ რეალობაზე - ადამიანთა საზოგადოებაზე);
ღირებულებით წარმოდგენათა ერთობლიობა, ე. ი. შეხედულებები იმაზე, თუ რა ღირებულებებს უნდა მიენიჭოს უპირატესობა სოციალური სისტემის აგებისას (პიროვნების თავისუფლება, თანასწორობა, ტრადიციების დაცვა და ა.შ.);
პრაქტიკული მოქმედების პრინციპი, რასაც უშუალოდ ემყარება პოლიტიკური პროგრამები (ე.ი. წარმოდგენები იმაზე, თუ როგორ უნდა განხორციელდეს უპირატესად მიჩნეული ღირებულებები სოციალურ რეალობაში). იდეალურ შემთხვევაში, პოლიტიკური პარტია სხვა არა უნდა იყოს რა, თუ არა გარკვეული იდეოლოგიით გაერთიანებულ ადამიანთა ერთობლიობა.
ლიტერატურა
ზურაბიშვილი, დ., გობრონიძე გ., სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.
რესურსები ინტერნეტში
იდეოლოგია — ენციკლოპედიური ლექსიკონი
პოლიტოლოგია
სოციოლოგია
ტერმინები
გვერძინეთის კოშკი

გვერძინეთის კოშკი
ტერმინი გვერძინეთის კოშკი შეიძლება აღნიშნავდეს:
გვერძინეთის პირველი კოშკი — არქიტექტურული ძეგლი ქარელის მუნიციპალიტეტის სოფელ გვერძინეთში.
გვერძინეთის მეორე კოშკი — არქიტექტურული ძეგლი ქარელის მუნიციპალიტეტის სოფელ გვერძინეთში.